Document ID: /roh_data/filtered/fineweb-2-filterrobots_roh.jsonl.gz/26420

Tar chaliras sto dapli glieud ir en l'ospital. Quai mussa in studi da l'Institut svizzer da las tropas e la sanadad publica TPH davart la stad da chalira 2015. Ils scienziads han intercurì la relaziun tranter undas da chalira e las entradas d'urgenza en ospitals.
Sco l'institut rapporta, han las chaliras dal 2015 manà a 2'700 entradas d'urgenza supplementaras en ospitals – quai cumpareglià cun ils 10 onns avant. Las raschuns principalas per las entradas supplementaras sajan stadas malsognas d'infecziun sco la grippa, malcostas/puntga ubain malsognas dal sistem urogenital e da la digestiun. Las temperaturas autas favuriseschan numnadamain la derasaziun da virus e bacterias.
Il resultat è tuttina surprendent per ils scienziads. Tar mortoris pervi da la chalira giogan numnadamain malsognas da la circulaziun dal cor e da la via respiratorica ina rolla impurtanta. Durant la stad 2015 èn mortas 800 persunas pervi da la chalira.
Co e cum: Mitus davart la chalira
Cun la chalira vegnan era ils experts enturn mintga chantunada cun tips per far pli empernaivel las temperaturas. Tips che n'èn magari betg corrects:
RR novitads 06:00